Document ID: /roh_data/filtered/fineweb-2-filterrobots_roh.jsonl.gz/7948

Ban Ki Moon, il secretari general da las Naziuns Unidas ONU, ha prendì encunter ils documents dal president american Barack Obama e ses collega d’uffizi chinais Xi Jinping. Ban Ki Moon è sa mussà optimistic che la cunvegna posia entrar en vigur anc quest onn.
Avant la surdada aveva detg Obama, che la cunvegna saja il pass decisiv per «salvar noss planet». En China è vegnida approvada la cunvegna dal congress naziunal dal pievel.
La China ed ils Stadis Unids èn ils dus stadis che produceschan il pli bler dal gas da serra sin il mund. La cunvegna va en vigur cura che almain 55 dals 175 stadis ch'han suttascrit ella, han era ratifitgà la cunvegna.
RR novitads 14:00